Document ID: 31987R4160

Komisijas Regula (EEK) Nr. 4160/87
(1987. gada 29. decembris),
ar ko groza Padomes Regulu (EEK) Nr. 391/68 un Padomes Regulu (EEK) Nr. 2764/75 kombinētās nomenklatūras ieviešanas rezultātā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Regulu (EEK) Nr. 3985/87 [2], un jo īpaši tās 15. panta 1. punkta otro daļu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 3906/87 [4], un jo īpaši tās 4. panta 6. punktu,
tā kā ar Regulu (EEK) Nr. 2658/87 no 1988. gada 1. janvāra izveidota kombinēta preču nomenklatūra, kuras pamatā ir harmonizētā sistēma, kas atbildīs gan kopējā muitas tarifa, gan Kopienas ārējās tirdzniecības statistikas prasībām;
tā kā Komisijas 1968. gada 1. aprīļa Regula (EEK) Nr. 391/68, ar ko paredz sīki izstrādātus noteikumus par cūkgaļas intervences iepirkumiem [5], kurā jaunākie grozījumi izdarīti ar Regulu (EEK) Nr. 912/71 [6] un ar Padomes 1975. gada 29. oktobra Regulu (EEK) Nr. 2764/75, ar ko paredz noteikumus par to, kā aprēķināt nodokļa komponentu par cūku liemeņiem [7], kurā jaunākie grozījumi izdarīti ar Regulu (EEK) Nr. 1475/86 [8], jāpielāgo, lai ņemtu vērā tās jaunās kombinētās preču nomenklatūras izmantošanu, kuras pamatā ir harmonizētā sistēma;
tā kā šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 391/68 pielikumu aizstāj ar šīs regulas pielikumu.
2. pants
Regulas (EEK) Nr. 2764/75 3.a pantu aizstāj ar šādu:
"3.a pants
"Cūku liemeņi" nozīmē mājas cūku liemeņus vai pusliemeņus, no kuriem ir notecinātas asinis un izņemtas iekšas un kuri ir bez sariem un nagiem. Pusliemeņus iegūst, sagriežot liemeni pa kakla, krūšu, jostas un krustu skriemeļu centru un pa sēžas kaula un kaunuma kaula simfīzes centru. Liemeņi un pusliemeņi var būt ar galvu vai bez galvas, ar nagiem, nieru taukiem, nierēm, asti, diafragmu vai bez tās. Pusliemeņi var būt ar mugurkaula smadzenēm, galvas smadzenēm un mēli vai bez tās. Sivēnmāšu liemeņi un pusliemeņi var būt ar piena dziedzeriem vai bez tiem."
3. pants
Šī regula stājas spēkā 1988. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 29. decembrī

Labels: 3
15
17